1.pielikums

Latvijas Investīciju un attīstības aģentūras  
iekšējiem noteikumiem Nr.1.1-29.1/2021/16

**Progresa pārskata vērtēšanas kritēriji**

Vērtētājs izvērtē termiņuzturēšanās atļaujas saņēmēja - ārzemnieka atbilstoši Imigrācijas likuma 23. panta pirmās daļas 33. punkta "b" apakšpunktam iesniegto progresa pārskatu (turpmāk – Progresa pārskats) - vai 12 mēnešu laikā pēc termiņuzturēšanās atļaujas saņemšanas kapitālsabiedrība turpina inovatīvā produkta izstrādi, ražošanu vai attīstību.

**Vērtēšanas procedūra un pārbaudes lapas aizpildīšana:**

1. Vērtētājs izvērtē Progresa pārskata atbilstību trijiem kritērijiem.
2. Vērtētājs norāda pārbaudes lapā “Par kapitālsabiedrības inovatīva produkta izstrādes, ražošanas vai attīstības turpināšanu” (turpmāk – Pārbaudes lapa) attiecīgu atzīmi par katra vērtēšanas kritērija izpildi:

* “Jā” – ja no iesniegtā Progresa pārskata un tam pievienotajiem dokumentiem var viennozīmīgi secināt, ka 12 mēnešu laikā pēc termiņuzturēšanās atļaujas saņemšanas kapitālsabiedrība turpina inovatīvā produkta izstrādi, ražošanu vai attīstību, vai
* “Nē” – ja no iesniegtā Progresa pārskata un tam pievienotajiem dokumentiem nevar viennozīmīgi secināt, ka 12 mēnešu laikā pēc termiņuzturēšanās atļaujas saņemšanas kapitālsabiedrība turpina inovatīvā produkta izstrādi, ražošanu vai attīstību.

1. Ja Progresa pārskats atbilst vismaz vienam no zemāk minētajiem vērtēšanas kritērijam, tad Pārbaudes lapā tiek norādīts, ka tas atbilst vērtēšanas kritērijiem.
2. Ja Progresa pārskats neatbilst nevienam no zemāk minētajiem vērtēšanas kritērijiem, tad Pārbaudes lapā tiek norādīts, ka tas neatbilst vērtēšanas kritērijiem.
3. Vērtējot Progresa pārskatu, tiek ņemta vērā tā informācija, kas iesniegta Progresa pārskata ietvaros, kā arī vērtētājam pieejamā informācija LURSOFT, VID un citās datu bāzēs.

|  |  |  |  |
| --- | --- | --- | --- |
| **Nr.** | **Kritēriji** | **Procedūra** | **Informācijas avots** |
| 1. | Progresa pārskata atbilstība: |  |  |
| 1.1. | Vai tiek turpināts darbs pie inovatīvā produkta izstrādes? | Pārliecinās, vai 12 mēnešu laikā kapitālsabiedrība ir turpinājusi darbu pie inovatīva produkta izstrādes. | Progresa pārskats par kapitālsabiedrības inovatīvā produkta izstrādi, ražošanu vai attīstības turpināšanu un tam pievienotie dokumenti. Informācija no LURSOFT, VID u.c. datu bāzēm. |
| 1.2. | Vai tiek turpināta inovatīvā produkta ražošana? | Pārliecinās, vai 12 mēnešu laikā kapitālsabiedrība ir turpinājusi inovatīvā produkta ražošanu. | Progresa pārskats par kapitālsabiedrības inovatīvā produkta izstrādi, ražošanu vai attīstības turpināšanu un tam pievienotie dokumenti. Informācija no LURSOFT, VID u.c. datu bāzēm. |
| 1.3. | Vai tiek veikta inovatīvā produkta attīstība? | Pārliecinās, vai 12 mēnešu laikā kapitālsabiedrība ir veikusi kādas darbības, lai veicinātu produkta attīstību. | Progresa pārskats par kapitālsabiedrības inovatīvā produkta izstrādi, ražošanu vai attīstības turpināšanu un tam pievienotie dokumenti. Informācija no LURSOFT, VID u.c. datu bāzēm. |